
PËR SHPRONËSIMIN, PËR INTERES PUBLIK, TË PRONARËve TË PASURIve tË PALUAJTSHME, PRONË PRIVATE, të cilat  PREKEN NGA NDËRTIMI I segmentit “rruga transballkanike, vlorë” 

             Në mbështetje të nenit 100 të Kushtetutës, të neneve 5 pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik” dhe të  nenit 8 të ligjit nr.9836, datë 26.11.2007 “Për Buxhetin e Shtetit për vitin 2008”, të ndryshuar, me propozimin e Ministrit të Punëve Publike dhe Transportit, Këshilli i Ministrave

VENDOSI:

1. Shpronësimin, për interes publik, të pasurive të paluajtshme, pronë private, që preken nga ndërtimi i segmentit “Rruga transballkanike, Vlorë”.
2. Shpronësimi bëhet në favor të Drejtorisë së Përgjithshme të Rrugëve.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës së kompensimit përkatës, që paraqitet në tabelat bashkëlidhur këtij vendimi, për sipërfaqen prej 2 818 (dy mijë e tetëqind e tetëmbëdhjetë) m2, tokë truall, me një vlerë të përgjithshme shpronësimi prej 33 816 000 (tridhjetë e tre milionë e tetëqind e gjashtëmbëdhjetë mijë) lekësh.
 4. Shpenzimet procedurale, në vlerën 242 000 (dyqind e dyzet e dy mijë) lekë, të përballohen nga Drejtoria e Përgjithshme e Rrugëve.
5. Vlera e përgjithshme e shpronësimit prej  33 816 000 (tridhjetë e tre milionë e tetëqind e gjashtëmbëdhjetë mijë) lekësh, të përballohet nga “Llogaria e veçantë” e Ministrisë së Financave në Bankën e Shqipërisë “Fondi i shpronësimeve”.
6. Shpronësimi të fillojë më 15.12.2010 dhe të përfundojë më 15.4.2011.
7. Pronarët e listës që i bashkëlidhet këtij vendimi, për të cilët është bërë shënimi “Konfirmuar nga ZRPP-ja”, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Drejtorisë së Përgjithshme të Rrugëve.
8. Drejtoria e Përgjithshme e Rrugëve të kryejë likuidimin e pronarëve, për të cilët është bërë shënimi “Konfirmuar nga ZRPP-ja”, në përputhje me dokumentacionin e pronësisë.
9. Brenda 30 ditëve nga data e miratimit të këtij vendimi, Zyra Qendrore e Regjistrimit të Pasurive të Paluajtshme dhe zyra vendore e regjistrimit të pasurive të paluajtshme, Vlorë, në bashkëpunim me Drejtorinë e Përgjithshme të Rrugëve, të fillojnë procedurat për hedhjen e trupit të rrugës në hartat kadastrale, sipas planimetrisë së shpronësimit që do t’i vihet në dispozicion nga Drejtoria e Përgjithshme e Rrugëve, për të gjithë segmentin “Rruga transballkanike, Vlorë” dhe të bëjë kalimin e pronësisë, për pasuritë e shpronësuara me këtë vendim, si dhe vendimet nr.857, datë 29.11.2007, nr.1194, datë 3.12.2010 e nr.62, datë 3.2.2010 të Këshillit të Ministrave, në favor të shtetit.
10. Zyra Qendrore e Regjistrimit të Pasurive të Paluajtshme dhe zyra vendore  e regjistrimit të pasurive të paluajtshme, Vlorë, të pezullojnë të gjitha transaksionet me pasuritë e shpronësuara, deri në çastin që të realizohet procesi i hedhjes së trupit të rrugës në hartat kadastrale, si dhe kalimi i pronësisë për pasuritë e shpronësuara.
11. Ngarkohen Ministria e Punëve Publike dhe Transportit, Ministria e Financave, Drejtoria e Përgjithshme e Rrugëve, Zyra Qendrore e Regjistrimit të Pasurive të Paluajtshme dhe zyra vendore  e regjistrimit të pasurive të paluajtshme, Vlorë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 KRYEMINISTRI
Sali  Berisha

LISTA E PRONARËVE, PASURITË NË PRONËSI TË TË CILËVE PREKEN NGA RRUGA “TRANSBALLKANIKE”, VLORË

Lloji i pasurisë së patundshme: truall

	Nr.
	Pronari
	Nr.Pas.
	Z.K.
	Truall
	Shënime

	
	
	
	
	Sip. (m2)
	Çmimi
lekë m2
	Vlefta
në lekë
	

	1
	Bashkëpronarët Sharra etj.
	29/114
	8605
	428
	12000
	5 136 000
	Konfirmuar nga ZRPP-ja

	2
	Bashkëpronarët Sharra etj.
	29/119
	8605
	837
	12000
	1 004 4000
	Konfirmuar nga ZRPP-ja

	3
	Bashkëpronarët Sharra etj.
	29/5
	8605
	174
	12000
	2 088 000
	Konfirmuar nga ZRPP-ja

	4
	Bashkëpronarët Sharra etj.
	29/62
	8605
	246
	12000
	2 952 000
	Konfirmuar nga ZRPP-ja

	5
	Bashkëpronarët Sharra etj.
	29/40
	8605
	889
	12000
	10 668 000
	Konfirmuar nga ZRPP-ja

	6
	Bashkëpronarët Sharra etj.
	30/10
	8605
	135
	12000
	1 620 000
	Konfirmuar nga ZRPP-ja

	7
	Bashkëpronarët Sharra etj.
	30/11
	8605
	109
	12000
	1 308 000
	Konfirmuar nga ZRPP-ja

	
	Totali
	
	
	2 818
	
	33 816 000
	



